Päeva nael saabus aga ühe pajupõõsa juures - silmanurgast märkasin sellele laskumas omapärast värvikat loomakest, kellest kiiresti ka ühe pildi jõudsin plõksata, enne kui ettevaatlik isend taevaavarustesse sööstis. Hilisem pildi uurimine paljastas, et tegu oli iseäranis kauni ja huvitava looma - klaastiivaga, kes õnnestus mul viimaks veebisurfamise toel tuvastada liigina Synanthedon formicaeformis. Klaastiivad on valvsad liblikad, keda ei õnnestu naljalt pildile püüda. Minule oligi see läbi aegade esimene klaastiiva-tabamus.